దాసున్ షనక

మదగమగమగే దాసున్ షనక, శ్రీలంక క్రికెటర్, శ్రీలంక క్రికెట్ జట్టు వన్డే మ్యాచ్ ల కెప్టెన్. ఆల్ రౌండర్‌ అయిన దాసున్, కుడిచేతి వాటం బ్యాటర్ గా, కుడిచేతి మీడియం ఫాస్ట్ బౌలర్ గా రాణిస్తున్నాడు.

2019లో పాకిస్తాన్‌తో జరిగిన ట్వంటీ 20 ఇంటర్నేషనల్ జట్టుకు కెప్టెన్‌గా ఉన్నాడు, ఇతని కెప్టెన్సీలో శ్రీలంక సిరీస్‌లో పాకిస్తాన్‌ను 3-0తో వైట్‌వాష్ చేసింది. 2021 ఫిబ్రవరిలో వెస్టిండీస్ పర్యటనకు ముందు, లసిత్ మలింగ స్థానంలో షనకను అధికారికంగా శ్రీలంక టీ20 కెప్టెన్‌గా నియమించారు. 2021 జూలైలో భారత్‌తో జరిగే సిరీస్ కోసం శ్రీలంక వన్డే ఇంటర్నేషనల్ జట్టు కెప్టెన్‌గా కూడా షనక ఎంపికయ్యాడు. 2022 ఆసియా కప్‌ను గెలుచుకోవడానికి షనక నాయకత్వం వహించిన శ్రీలంక జట్టు ఆరవసారి గెలిచింది.

జననం 
మదగమగమగే దాసున్ షనక 1991, సెప్టెంబరు 9న శ్రీలంకలోని నెగొంబోలో జన్మించాడు.

వ్యక్తిగత జీవితం 
తన స్నేహితురాలు చెవంతితో 2020 సెప్టెంబరు 5న షనక వివాహం నెగొంబోలోని అవన్రా గార్డెన్ హోటల్‌లో జరిగింది.

దేశీయ మరియు టీ20 ఫ్రాంచైజీ కెరీర్ 
2016 మేలో ఇంగ్లాండ్ పర్యటనలో ఫస్ట్-క్లాస్ మ్యాచ్‌లో లీసెస్టర్‌షైర్ కౌంటీ క్రికెట్ క్లబ్‌పై షనక సెంచరీ చేశాడు.

2018 మార్చిలో 2017–18 సూపర్ ఫోర్ ప్రావిన్షియల్ టోర్నమెంట్ కోసం గాల్లె జట్టుకు వైస్-కెప్టెన్‌గా ఎంపికయ్యాడు. ఆ తర్వాతి నెలలో 2018 సూపర్ ప్రావిన్షియల్ వన్ డే టోర్నమెంట్ కోసం గాల్లె జట్టుకు వైస్-కెప్టెన్‌గా కూడా ఎంపికయ్యాడు.

అంతర్జాతీయ కెరీర్ 
2015 జూలైలో పాకిస్తాన్‌తో జరిగిన సిరీస్ కోసం శ్రీలంక ట్వంటీ20 ఇంటర్నేషనల్ జట్టులో ఎంపికయ్యాడు. 2015 ఆగస్టు 1న శ్రీలంకకు 58వ టీ20 క్యాప్‌గా తన టీ20 అరంగేట్రం చేసాడు.

అదే పర్యటనలో 2016 మే 19న ఇంగ్లాండ్‌పై శ్రీలంక తరఫున టెస్టుల్లో అరంగేట్రం చేశాడు. ఇతను శ్రీలంక తరఫున 134వ టెస్టు ఆటగాడు. ఇంగ్లాండ్ కెప్టెన్ అలెస్టర్ కుక్‌ను అవుట్ చేయడం ద్వారా తన తొలి టెస్టు వికెట్‌ని సాధించాడు. 46 పరుగులకు 3 వికెట్లు తీశాడు. తను రెండు ఇన్నింగ్స్‌లలో 4 పరుగులు మాత్రమే చేశాడు. ఈ మ్యాచ్‌లో శ్రీలంక ఇన్నింగ్స్ 88 పరుగుల తేడాతో ఓడిపోయింది.

2016 జూన్ 16న ఐర్లాండ్‌పై వన్డే ఇంటర్నేషనల్ అరంగేట్రం చేశాడు.19 బంతుల్లో 42 పరుగులు చేశాడు. బౌలింగ్‌లో 42 పరుగులిచ్చి ఐదు వికెట్లు తీశాడు. వన్డేలో అరంగేట్రంలోనే ఐదు వికెట్లు తీసిన పన్నెండవ ఆటగాడిగా, మూడవ శ్రీలంక ఆటగాడిగా రికార్డు సాధించాడు. ఐర్లాండ్‌తో జరిగిన రెండు మ్యాచ్‌ల తర్వాత, అతను ప్లేయర్ ఆఫ్ ది సిరీస్‌గా ఎంపికయ్యాడు.

మూలాలు

బాహ్య లింకులు 
 

జీవిస్తున్న ప్రజలు
1991 జననాలు
శ్రీలంక వన్డే క్రికెట్ క్రీడాకారులు
శ్రీలంక టెస్ట్ క్రికెట్ క్రీడాకారులు
శ్రీలంక క్రికెట్ క్రీడాకారులు